ઇન્કમ ડિક્લેરેશન સ્કીમ અમલમાં આવી ત્યારે અને પછી જુલાઇ મહિના સુધી તેને કોઇ ખાસ પ્રતિસાદ મળ્યો ન હતો આથી આઈટી વિભાગ પણ ચિંતામાં હતો. જોકે તાબડતોબ અવેરનેસના કાર્યક્રમો ગોઠવવામાં આવ્યા. મોટા પ્રમાણમાં ટેક્સ ભરનારા બિલ્ડર્સ, ટેક્સ્ટાઇલ અને ડાયમંડના ઉદ્યોગપતિઓ સાથે સેમિનાર કરાયા છતાં કંઇ ખાસ અસર ન થતાં વન-ટુ-વન બેઠકો કરવાનું શરૃ કરાયુંં. બાદમાં વ્યક્તિગત ઈ-મેઇલ પણ કરવામાં આવ્યા, પરંતુ સુરતીઓ ખાસ કંઇ દાદ આપતા નહોતા. જોકે, સપ્ટેમ્બર માસની છેલ્લી તારીખ નજીક આવવા લાગી તેમ જાણે કાળું નાણું જાહેર કરવાની રીતસર હરીફાઇ થવા લાગી. જાણે દુકાળમાં કાળાં નાણાંનો વરસાદ થવા લાગ્યો.